VSRS sklep III DoR 118/2014
Datum: 2014-09-23T02:00:00.000+02:00
ecli: ECLI:SI:VSRS:2014:III.DOR.118.2014
opravilna_stevilka_ii_stopnje: VSL I Cpg 1605/2013
sodisce: Vrhovno sodišče
oddelek: Gospodarski oddelek
podrocje: OBLIGACIJSKO PRAVO - POGODBENO PRAVO - CIVILNO PROCESNO PRAVO
institut: dopuščena revizija - izpraznitev poslovnih prostorov - najem poslovnih prostorov - najemna pogodba za določen čas - podaljšanje pogodbe - predpogodba

## Jedro

Predlog se dopusti glede vprašanja, ali in na kakšen način lahko stranki v pogodbi, ki velja določeno obdobje, dogovorita hkrati tudi že predpogodbo za nadaljnje obdobje ter določita pogoje, pod katerimi se takšna pogodba realizira.

## Izrek

Predlog se dopusti glede vprašanja, ali in na kakšen način lahko stranki v pogodbi, ki velja določeno obdobje, dogovorita hkrati tudi že predpogodbo za nadaljnje obdobje ter določita pogoje, pod katerimi se takšna pogodba realizira.

## Obrazložitev

1. Sodišče prve stopnje je razsodilo, da nalog za izpraznitev poslovnih prostorov Okrožnega sodišča v Ljubljani Plg 64/2012 z dne 27. 9. 2012 ostane v celoti v veljavi.

2. Sodišče druge stopnje je pritožbo tožene stranke zavrnilo in sodbo sodišča prve stopnje potrdilo.

3. Zoper sodbo sodišča druge stopnje vlaga tožena stranka predlog za dopustitev revizije.

4. Vrhovno sodišče je ugotovilo, da glede vprašanja, opredeljenega v izreku tega sklepa, obstajajo pogoji za dopustitev revizije iz prvega odstavka 367.a člena Zakona o pravdnem postopku, zato je revizijo glede tega vprašanja dopustilo.